Գրադարանային հավաքածու

մինի|342x342փքս|Նեկրասովի անվան Կենտրոնական համընդհանուր գիտական ​​գրադարանի ֆոնդեր
**Գրադարանային հավաքածու** կամ **գրադարանային ֆոնդ**, տեղեկատվական նյութական տարբեր կրիչների ամբողջություն, որը նախատեսված է պահպանման և հանրային օգտագործման այն է՝ ֆիզիկական և իրավաբանական անձանց գիտական, մշակութային և կրթական կարիքները բավարարելու համար։ Գրադարանային ֆոնդը տարբեր նպատակների և կարգավիճակ ունեցող փաստաթղթերի ամբողջություն է, իսկ գրադարանային փաստաթուղթը՝ ելից տեղեկույթ ունեցող` պահպանության, հանրային օգտագործման, փոխանցման ենթակա տեքատային, թվանշանային, պատկերային, տեսա- և (կամ) ձայնաշարային կամ համակցված նյութ պարունակող կրիչ։

## Գրադարանային  ֆոնդի հատկություններ
Գրադարանային  ֆոնդի հատկություններն են ամբողջականությունը, բաց լինելը, բազմազանությունը,  դինամիզմը, տեղեկատվության բովանդակությունը, վերահսկելիությունը, կուտակայինությունը, ստոխաստիկությունը, տարասեռությունը և հուսալիությունը։

## Գրադարանային ֆոնդերի համալրման  տեսակներ
Գրադարանային ֆոնդերի համալրման  տեսակներն են։

* նախնական համալրում։ Սա նշանակում է նոր բացվող գրադարանի կամ գրադարանային ֆոնդի համար նախնական ֆոնդի ստեղծում։ Այն կատարվում է հաշվի առնելով ֆոնդի առջև դրվող խնդիրները և պահանջները։
* ընթացիկ համալրում։ Սա նշանակում է տվյալ ժամանակահաշրջանում լույս տեսնող գրականության ձեռքբերում գրադարանային ֆոնդի համար։
* հետադարձ համալրում։ Սա նախկինում լույս տեսած ու գրադարանին անհրաժեշտ գրականության և հրատարակությունների ձեռքբերումն է։

## Գրադարանային ֆոնդերի համալրման աղբյուրներ
Գրադարանային ֆոնդերը անհրաժեշտ հրատարակություններով և փաստաթղթերով համալրման հիմնական աղբյուրներն են.

* գնումները,
* բաժանուրդագրություն,
* նվիրատվությունները,
* գրքափոխանակությունը,
* վճարովի և անվճար պարտադիր օրինակները,
* ընթերցողներից կորցրած կամ վնասված գրքերի փոխարեն ստացվող գրքերով։

## Գրադարանային ֆոնդի կառուցվածք
* Հիմնական ֆոնդ։ Սա գրադարանի ֆոնդերի հիմնական մասն է, այն պարունակում է իր ուղղվածության (պրոֆիլի) փաստաթղթերի առավել ամբողջական փաթեթը։ Նախատեսված է մշտական ​​(երկարաժամկետ) պահպանման համար՝ տրամադրելով ընթերցողներին նրանց ցանկությամբ։ Այն կարելի է բաժանել մի քանի մասի` կենտրոնական ֆոնդ (հիմնական պահուստային ֆոնդ) և մասնագիտացված ֆոնդեր` ըստ փաստաթղթերի տեսակների (գրառումների գրադարան, արտոնագրային ֆոնդ և այլն); ըստ փաստաթղթերի բովանդակության (արդյունաբերություն, մասնագիտացված գրականություն, տեղեկատու և մատենագիտական ​​ֆոնդ, տեղական պատմության ֆոնդ և այլն); ըստ պահպանման կարգավիճակի (արխիվային ֆոնդ, հազվագյուտ և արժեքավոր հրատարակությունների ֆոնդ, պատմահիշատակային հավաքածուներ)։
* Փոխանակման  ֆոնդ։ Սա օժանդակ հավաքածու է, որը կազմվում է հիմնական ֆոնդից բացառված ոչ հիմնական և կրկնօրինակների հաշվին. ինչպես նաև փոխանակման նպատակով հատուկ ձեռք բերված փաստաթղթերից։ Փոխանակման ֆոնդն օգտագործվում է այլ գրադարանների հետ փոխադարձ փոխանակման, գրադարաններին և սոցիալական այլ հաստատություններին անհատույց փոխանցման, իրավաբանական և ֆիզիկական անձանց վաճառքի համար։
* Պահուստային ֆոնդ։ Սա գրադարանային ֆոնդի օժանդակ մասն է, որը նախատեսված է գրադարանի (մասնաճյուղերի) հիմնական ֆոնդը համալրելու մշտական ​​պահանջարկ ունեցող փաստաթղթերի կորստի (ամբողջական մաշվածության) դեպքում, ինչպես նաև նոր մասնաճյուղերի ստեղծման դեպքում։ Գրանցված է առանձին կատալոգում, որը գտնվում է գրապահոցում, չի օգտագործվում ընթերցողներին սպասարկելու համար։

## Ամենամեծ հավաքածուներով գրադարաններ
* Բրիտանական գրադարան (150,000,000 միավոր)
* Կոնգրեսի գրադարան (155,000,000 միավոր)
* Ռուսաստանի պետական գրադարան (42 000 000 միավոր)
* Ֆրանսիայի ազգային գրադարան (30,000,000 միավոր)
* Գերմանիայի ազգային գրադարան (23,500,000 միավոր)
* Չինաստանի ազգային գրադարան (22,000,000 միավոր)
* Ռուսաստանի գիտությունների ակադեմիայի գրադարան (20,000,000 միավոր)
* Ուկրաինայի ազգային գրադարանի անվ. Ի.Վերնադսկի (15,000,000 պահեստային միավոր)
* ԳՊՀ պետական հանրային գիտատեխնիկական գրադարան (14,000,000 հատ)
* Լեհաստանի ազգային գրադարան (7,900,000 միավոր)
* Ավստրիայի ազգային գրադարան (7,400,000 միավոր)

## Հայաստանի մեծ հավաքածու ունեցող գրադարաններ
* Հայաստանի ազգային գրադարան (6509350միավոր)
* ՀՀ ԳԱԱ Հիմնարար գիտական գրադարան (3062821միավոր)
* ԵՊՀ Մարի և Սարգիս Իզմիրլյանների անվան գրադարան

## Ծանոթագրություններ

## Արտաքին աղբյուրներ
* 
* 

Կատեգորիա:Գրադարանավարություն